**Súhrnné informácie a pokyny k prijímaciemu konaniu a podávaniu prihlášky na bakalárske štúdium**

pre uchádzačov, ktorí absolvovali strednú školu **v Slovenskej republike**

|  |
| --- |
| **Základné informácie o prijímacom konaní** |
| Uchádzači o bakalárske štúdium budú prijímaní v prijímacom konaní **bez vykonávania prijímacej skúšky,** výlučnena základe zverejneného algoritmu.\* **Všetci uchádzači,** ktorí sa hlásia na štúdium na Fakultu manažmentu, ekonomiky a obchodu PU v Prešove, budú zoradení do poradia pre prijatie na príslušný študijný program a budú prijímaní na základe svojich výsledkov na maturitnom vysvedčení a na základe toho priradenej pozície v poradí pre prijatie, a to v rámci limitov daných vyučovacími kapacitami fakulty. Celková pozícia uchádzača vo výslednom poradí je vypočítaná na základe algoritmu, ktorý je zverejnený na webovom sídle fakulty (<https://www.unipo.sk/fakulta-manazmentu/informacie/uchadzaci/>).Základnou podmienkou pre prijímacie konanie pre všetkých uchádzačov o štúdium je **včasné doručenie maturitného vysvedčenia.****Automaticky** budú (bez zoraďovania) prednostne **prijatí všetci** tí uchádzači, ktorí:* doručia svoje maturitné vysvedčenie z akejkoľvek strednej školy v SR, pričom aritmetický priemer známok z maturitného vysvedčenia je nižší než 1,5;
* alebo doručia certifikát z nepovinného testu SCIO (viac na www.scio.cz) „Všeobecné študijné predpoklady“ (resp. Obecní studijní předpoklady), kde dosiahli aritmetický priemer percentilov minimálne 50 a zároveň doručia akékoľvek platné maturitné vysvedčenie zo strednej školy.
 |
|  **Termíny** |
| **Termíny podania prihlášky:** | do 15.08.2025 |
| **Termín na doručenie úradne overenej kópie maturitného vysvedčenia:**  | **bezodkladne** po maturitnej skúške (je podmienkou pre zaradenie do poradia **pre prijatie**)**najneskôr do 17.06.2025** |
| **Kontaktné údaje** |
| **Adresa fakulty:**  | Prešovská univerzita v Prešove Fakulta manažmentu, ekonomiky a obchodu Konštantínova 16, 080 01 Prešov |
| **Prihláška na štúdium** |
| **Spôsob podávania prihlášky:** Prihlášku je možné podať niektorým z uvedených spôsobov | * v papierovej podobe - tlačivo „Prihláška na vysokoškolské štúdium“ (<https://bit.ly/prihlaskavs>)
* elektronicky - cez systém MAIS (<https://www.unipo.sk/cvtpu/hlavne-sekcie/MAIS/intro/>)
* elektronicky - cez PrihlaskaVS (<https://prihlaskavs.sk/sk/>)
 |
| **Poplatky** |
| **Poplatok za prijímacie konanie:** | 30 EUR*Pozn.: pri podávaní prihlášok na viacero študijných programov na FMEO PU, je potrebné zaplatiť poplatok za každú prihlášku* |
| **Údaje potrebné pre realizáciu platby:** | Číslo účtu: 7000199613/8180IBAN: SK89 8180 0000 0070 0019 9613SWIFT: SPSRSKBAVariabilný symbol: uvádzať rodné číslo uchádzača (bez lomky)Do správy pre prijímateľa resp. poznámky **je potrebné uviesť meno a priezvisko** uchádzača. |
| **Spôsob úhrady:**  | Poplatok za prijímacie konanie je potrebné uhradiť formou bankového prevodu príp. poštovým peňažným poukazom. Doklad o úhrade poplatku musí byť doložený k prihláške. V prípade bankového prevodu potvrdením o úhrade je potvrdenie banky o realizácii prevodu (nie o potvrdenie zadaní príkazu na platbu).  |
| **ZÁKLADNÉ ADMINISTRATÍVNE Podmienky prijatia na štúdium NA 1. stupEŇ štúdia (bakalársky):** |
| **Požadované doklady:** | 1. Riadne a úplne vyplnená papierová alebo elektronická prihláška na štúdium
2. Úradne overená fotokópia vysvedčenia o maturitnej skúške (je nutné doručiť na adresu fakulty, elektronická verzia fotokópie vysvedčenia nebude postačovať)
3. Štruktúrovaný životopis (možnosť nahratia ako prílohy elektronickej prihlášky)
4. Doklad o úhrade poplatku za spracovanie prihlášky v PK (možnosť nahratia ako prílohy elektronickej prihlášky)
 |
| **Dôležité upozornenia:**  |
| **Správne kontaktné údaje:**  | Uchádzačov dôrazne upozorňujeme, aby v prihláške uvádzali svoju vlastnú e-mailovú adresu a telefónne číslo. |
| **Doručenie potrebných dokladov:** | V prípade nepredloženia požadovaných dokumentov do stanoveného termínu, bude prihláška zaradená do 2. kola prijímacieho konania.  |
| \***Poznámka**  | Ani jednorazový prijímací pohovor, ani test **by nemusel** jednoznačne a objektívne preukázať počas svojho trvania relatívne krátkeho intervalu všetky predpoklady a potenciál uchádzača pre úspešné štúdium z rôznych dôvodov. **Prijatý uchádzač**  tak svoju **kvalitu** akoštudent preukazuje dlhodobo počas svojho štúdia vrátane množstva skúšok. Preto na základe presného **algoritmu** fakulta **prijíma maximálne** kapacitné **množstvá uchádzačov** na základe ich stredoškolských výsledkov. Až priebežnými študijnými výsledkami preukazuje študent svoju **skutočnú kvalitu,** opodstatnenosť zotrvania na fakulte a jej úspešného absolvovania. |